གོང་ནས་བཤད་པ་ལྟར།རྒྱ་བོད་གཉིས་ཀྱི་བརྡ་སྤྲོད་ཀྱི་ཁྱད་པར་ལས་དུས་གསུམ་གྱི་མཚོན་སྟངས་ལ་ཁྱད་པར་ཡོད་དེ།རྒྱ་སྐད་ལས་བྱ་བའི་མིང་ཡོད་ཚད་རང་ངོས་ན་དུས་གསུམ་གྱི་ཁྱད་པར་སྟོན་པའི་བྱེད་ནུས་མེད་སྟབས།དུས་གསུམ་གྱི་ཚིག་གྲོགས་ཤིག་སྦྱར་ནས་དུས་ཀྱི་ཁྱད་པར་སྟོན་དགོས།བོད་ཡིག་ནི་དེ་ལྟར་མིན་ཏེ།བོད་ཡིག་གི་བྱ་ཚིག་མང་ཆེ་བ་ནི་བྱ་ཚིག་རང་སྟེང་ནས་གཟུགས་འགྱུར་བ་ལ་བརྟེན་ནས་དུས་གསུམ་མཚོན་པར་བྱེད་ཐུབ་པ་ནི་བོད་ཀྱི་སྐད་ཡིག་གི་བླ་མེད་ཁྱད་ཆོས་ཤིག་ཡིན།དཔེར་ན།དཔེ་ཆར་ལྟ།དཔེ་ཆར་བལྟ།དཔེ་ཆར་བལྟས།དཔེ་ཆར་ལྟོས་ཞེས་པ་ལྟ་བུའི་བྱ་ཚིག་གི་གཟུགས་ཀྱི་འགྱུར་བའི་སྟེང་ནས་དུས་ཀྱི་ཁྱད་པར་ཕྱེ་དགོས་པས།དུས་གསུམ་གྱི་རྣམ་གཞག་ཞིབ་པར་ངེས་དགོས་པ་ནི་ཤིན་ཏུ་གལ་ཆེའོ།དཔེར་ན།རྒྱ་ཡིག་གི་བྱ་ཚིག་ལྟ་བུ་མཚོན་ན་དུས་གསུམ་གྱི་བཀོལ་སྟངས་མི་འདྲ་བ་ལ་དང་བསྟུན་ནས་བོད་ཡིག་ཏུ་བསྒྱུར་སྐབས་ཡང་གཅག་དང་གཅོགབཅགཆོག་ཞེས་བོད་ཡིག་གི་བྱ་ཚིག་ལ་གཟུགས་མི་འདྲ་བ་ཡོད་པ་ལྟ་བུའོ།